डीडवाना| परिवहन एवं पुलिस विभाग के संयुक्त तत्वाधान में चलाएं जा रहे 29 वें सड़क सुरक्षा सप्ताह के तहत शनिवार को पूजा इंटरनेशनल एकेडमी में छात्र-छात्राओं को यातायात नियमों की जानकारी दी गई। छात्र-छात्राओं को यातायात नियमों की जानकारी देते हुए परिवहन विभाग के इंस्पेक्टर अभिषेक शर्मा ने कहा कि हमेशा वाहन चलाते समय सावधानी बरतनी चाहिए। दुपहिया वाहन चलाते समय हेलमेट का प्रयोग करना चाहिए। हेलमेट कोई बोझ नहीं बल्कि सुरक्षा है। इसके अलावा चौपहिया वाहन चलाते समय हमेशा सीट बेल्ट का उपयोग करे। सड़क दुर्घटनाओं की रोकथाम के लिए सामूहिक प्रयास किए जा रहे है। मंच का संचालन रणजीत सिंह राठौड़ ने किया। इस मौके पर विद्यालय निदेशक बजरंग सिंह राठौड़, अध्यक्ष मनोहर सिंह राठौड़ मौजूद थे।